CELEX: 22019D1074
Language: fi
Date: 2017-09-22 00:00:00
Title: ETA:n sekakomitean päätös N:o 186/2017, annettu 22 päivänä syyskuuta 2017, ETA-sopimuksen liitteen XVII (Henkinen omaisuus) muuttamisesta [2019/1074]

27.6.2019   
               
               
                  FI
               
               
                  Euroopan unionin virallinen lehti
               
               
                  L 174/57
               
            
         ETA:N SEKAKOMITEAN PÄÄTÖS
         N:o 186/2017,
         annettu 22 päivänä syyskuuta 2017,
         ETA-sopimuksen liitteen XVII (Henkinen omaisuus) muuttamisesta [2019/1074]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivi 2014/26/EU, annettu 26 päivänä helmikuuta 2014, tekijänoikeuden ja lähioikeuksien kollektiivisesta hallinnoinnista sekä usean valtion alueen kattavasta musiikkiteosten oikeuksien lisensioinnista verkkokäyttöä varten sisämarkkinoilla (1) olisi otettava osaksi ETA-sopimusta.
                  
               
                     (2)
                  
                  
                     Sen vuoksi olisi muutettava ETA-sopimuksen liitettä XVII,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään ETA-sopimuksen liitteessä XVII olevan 10 kohdan (Euroopan parlamentin ja neuvoston direktiivi 2012/28/EU) jälkeen kohta seuraavasti:
            
                        ”11.
                     
                     
                        
                           32014 L 0026: Euroopan parlamentin ja neuvoston direktiivi 2014/26/EU, annettu 26 päivänä helmikuuta 2014, tekijänoikeuden ja lähioikeuksien kollektiivisesta hallinnoinnista sekä usean valtion alueen kattavasta musiikkiteosten oikeuksien lisensioinnista verkkokäyttöä varten sisämarkkinoilla (EUVL L 84, 20.3.2014, s. 72).
                        Tätä sopimusta sovellettaessa direktiivin säännöksiä koskee seuraava mukautus:
                        
                                    a)
                                 
                                 
                                    Korvataan direktiivin 32 artiklan ilmaisu ’SEUT-sopimuksen 101 ja 102 artiklan’ ilmaisulla ’ETA-sopimuksen 53 ja 54 artiklan’.
                                 
                              
                                    b)
                                 
                                 
                                    EFTA-valtioilla on oikeus osallistua täysimääräisesti direktiivin 41 artiklalla perustetun asiantuntijaryhmän työhön, ja niillä on asiantuntijaryhmässä äänioikeutta lukuun ottamatta samat oikeudet ja velvoitteet kuin EU:n jäsenvaltioilla.
                                 
                              
                                    c)
                                 
                                 
                                    5 artiklan 8 kohdassa olevalla ilmaisulla ’10 päivänä lokakuuta 2016’ tarkoitetaan EFTA-valtioiden osalta ilmaisua ’kuuden kuukauden kuluttua 22 päivänä syyskuuta 2017 annetun ETA:n sekakomitean päätöksen N:o 186/2017 voimaantulopäivästä’.
                                 
                              
                                    d)
                                 
                                 
                                    31 artiklassa olevalla ilmaisulla ’10 päivänä huhtikuuta 2017’ tarkoitetaan EFTA-valtioiden osalta ilmaisua ’vuoden kuluttua 22 päivänä syyskuuta 2017 annetun ETA:n sekakomitean päätöksen N:o 186/2017 voimaantulopäivästä’.
                                 
                              
                                    e)
                                 
                                 
                                    36 artiklan 3 kohdassa olevalla ilmaisulla ’10 päivänä huhtikuuta 2016’ tarkoitetaan EFTA-valtioiden osalta ilmaisua ’22 päivänä syyskuuta 2017 annetun ETA:n sekakomitean päätöksen N:o 186/2017 voimaantulopäivänä’.
                                 
                              
                                    f)
                                 
                                 
                                    38 artiklan 3 kohdassa olevalla ilmaisulla ’10 päivänä lokakuuta 2017’ tarkoitetaan EFTA-valtioiden osalta ilmaisua ’18 kuukauden kuluttua 22 päivänä syyskuuta 2017 annetun ETA:n sekakomitean päätöksen N:o 186/2017 voimaantulopäivästä’.
                                 
                              
                                    g)
                                 
                                 
                                    39 artiklassa olevalla ilmaisulla ’10 päivänä huhtikuuta 2016’ tarkoitetaan EFTA-valtioiden osalta ilmaisua ’22 päivänä syyskuuta 2017 annetun ETA:n sekakomitean päätöksen N:o 186/2017 voimaantulopäivänä’.
                                 
                              
                                    h)
                                 
                                 
                                    43 artiklassa olevalla ilmaisulla ’10 päivänä huhtikuuta 2016’ tarkoitetaan EFTA-valtioiden osalta ilmaisua ’22 päivänä syyskuuta 2017 annetun ETA:n sekakomitean päätöksen N:o 186/2017 voimaantulopäivänä’.”
                                 
                              
                  
         
            2 artikla
            Direktiivin 2014/26/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 23 päivänä syyskuuta 2017, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 22 päivänä syyskuuta 2017
            
               
                  ETA:n sekakomitean puolesta
               
               
                  Puheenjohtaja
               
               Sabine MONAUNI
            
         
         
            (1)  EUVL L 84, 20.3.2014, s. 72.
         
            (*1)  Valtiosäännön asettamista vaatimuksista on ilmoitettu.